Fairchild Dornier 728

Fairchild Dornier 728 – XX a. pabaigoje JAV ir Vokietijos aviacijos konglomerato „Fairchild-Dornier“ sukurtas reaktyvinis regioninis 70-85 keleivių talpos keleivinis siaurafiuzeliažis oro laineris. Dornier 728 pagrindu buvo numatyta sukurti didesnį, iki 110 vietų talpinantį modelį „Dornier 928“, todėl neretai visa programa vadinama „Dornier 728/928“. Iki įmonės kūrėjos bankroto buvo pagaminti tik 3 egzemplioriai modelio „Dornier 728“.

„Dornier“ pavyko pritraukti nemažą susidomėjimą ir 2002 m. kovo mėn. aštuonios aviakompanijos buvo pateikusios užsakymus pagaminti 125 šio modelio orlaivius; dar 164 buvo užsakyti kaip opcionai. Pirmasis „Dornier 728“ egzempliorius buvo surinktas 2002 m. kovo 21 d. Įmonė planavo tų pačių metų vasarą atlikti bandymų programą ir 2003 m. viduryje pirmuosius egzempliorius patiekti užsakovui – aviakompanijai „Lufthansa Cityline“. Programos įgyvendinimą nutraukė metų pabaigoje paskelbtas orlaivio kūrėjo – kompanijos „Dornier“ nemokumas ir bankrotas. Nepaisant mėginimo atgaivinti programą, jog įgyvendinimą perduodant naujai įkurtai įmonei „Fairchild Dornier Aeroindustries“, užsakovai atšaukė savo užsakymus, ko pasekoje nepavyko net pradėti orlaivio bandymų programos. Trys surinkti orlaiviai buvo parduoti į metalo laužą. Išliko tik vienas nebaigtas fiuzeliažas ir viena orlaivio nosis.

 Istorija 
miniatiūra|Dornier 728 fiuzeliažas, Berlynas
XX a. dešimtajame dešimtyje Vokietijos aviacijos įmonei „Dornier Luftfahrt GmbH“ susidūrus su finansiniais sunkumais, ko išdavoje ją įsigijo JAV orlaivių gamintojas „Fairchild Aircraft“. Po šio įsigijimo įmonė pakeitė pavadinimą į „Fairchild Dornier“. Po susijungimo įmonė peržiūrėjo savo produkciją ir pasiūlė keletą naujų modelių – pvz. „Fairchild Dornier 328JET“ – nedidelio turbosraigtinio regioninio lėktuvo reaktyvinę modifikaciją. Kartu naujoji įmonė turėjo ambicijų ir didesnių orlaivių kūrimo srityje.Jeziorski, Andrzej. "Fairchild rolls out first 328JET. " Flight International, 17 December 1997.O’Toole, Kevin. „Regional revolution. „ Flight International, 11 February 1998.

1997 m. spalio mėn. Dubajaus aviacijos parodoje įmonė pristatė naujo lėktuvo kūrimo programą, gavusią indeksą „X28JET“.“Dornier 528, 728 and 928 (Germany), Aircraft – Fixed-Wing – Civil“. Jane’s All the World’s Aircraft. 26 July 2005. Naująją regioninių avialainerių šeimą, plačiau pristatytą 1998 m. Berlyno aviacijos ir kosmoso parodoje, turėjo sudaryti trys žemasparniai siaurafiuzeliažiai modeliai – 528JET, 728JET ir 928JET, talpinantys nuo 55 iki 100 keleivių. Dar prieš šį pristatymą „Dornier“ buvo užsitikrinusi 60 tvirtų užsakymų ir 60 opcionų iš „Lufthansos“, taip pat užsakymus iš Šveicarijos aviakompanijos „Crossair“.„Fairchild Dornier launches 728JET.“ Flight International, 27 May 1998.Hoeveler, P. (July 1999). „Fairchild 728JET gets boost from Lufthansa“. Flug Revue. p. 40. 

Orlaivio projektavimo procese buvo plačiai naudojamos kompiuterinės simuliacijos, kas leido sumažinti testavimo apimtis 60%."Fairchild Dornier poised for pivotal 728 roll-out. " Flight International, 27 February 2002. Pagal pradinį planą pirmuosius orlaivius buvo planuojama pagaminti 2001 m. viduryje, o sertifikavimą baigti iki metų pabaigos."Fairchild Dornier 728 Single Aisle Jet Airliner, USA/Germany. " Aerospace-Technology.com Realybėje primojo prototipo gamyba prasidėjo 2001 m. rugsėjo mėn. ir buvo baigta kitų metų kovą. Dvi dienos iki 2002 m. kovo 31 d. suplanuoto oficialaus orlaivio pristatymo gamintojas pranešė, kad dėl lėšų trūkumo pirmojo orlaivio pristatymas atidedamas dviem mėnesiams.Lewis, Paul. „Fairchild Dornier seeks new backing as orders tumble. „ Flight International, 19 March 2002. Dar po poros savaičių paaiškėjo, kad įmonė derasi su potencialiais investuotojais.“Fairchild Dornier 728 Single Aisle Jet Airliner, USA/Germany.“ Aerospace-Technology.com,"'Critical' need for Fairchild Dornier to find partner. " Flight International, 26 March 2002.

Orlaivio surinkimas vyko „Fairchild Dornier“ gamykloje Oberpfaffenhofeno mieste (Vokietija).
miniatiūra|Do 728 sparnas, pagrindas
Bendras orlaivio sukūrimo biudžetas siekė 850 mln. JAV dolerių. Įmonė ieškojo finansavimo iš Vokietijos vyriausybės,Warwick, Graham. "Fairchild Dornier outlines financing plans for 728JET. " Flight International, 3 June 1998 Prancūzijos ir Italijos koncernu ATR siūlė kartu vystyti projektą,Moxon, Julian. „ATR holds 728JET partnership discussions.“ Flight International, 9 December 1998 svarstė galimybes surengti viešą akcijų pardavimą. Gamintojo skaičiavimais pagaminus ir pardavus 200 orlaivių būtų pilnai padengti jo sukūrimo kaštai. 2002 pradžioje įmonė turėjo 125 tvirtus užsakymus ir 164 opcionus.

Nespėjus atlikti bandomojo „Dornier 728“ skrydžio 2002 m. balandžio 2 d. „Fairchild Dornier“ paskelbė apie savo bankrotą."Fairchild Dornier prepares for creditor protection. " Flight International, 2 April 2002. Po šio pranešimo „Lufthansa“ ir „GECAS“ paskelbė atšaukiančios savo užsakymus, dėl potencialių investuotojų susidomėjimas šių projektu dar labiau sumažėjo.Campbell, Alexander. "Fairchild Dornier survival rests on rescue package. „ Flight International, 9 April 2002. Lygiagrečiai su bankroto procedūra vyko „Dornier 728“ struktūrinio atsparumo testavimo darbai, sėkmingai pabaigti 2003 m. 2003 m. liepos mėn. projekto domėjosi Kinijos investicinė įmonė „D’Long International Strategic Investment Group“, tačiau sandoris neįvyko, o projektą mėginusi gelbėti naujai įkurta įmonė „Fairchild Dornier Aeroindustries“ apie savo bankrotą paskelbė 2004 m.

 Konstrukcija 
miniatiūra|Šeštajam „Do 728“ skirta fiuzeliažo nosies sekcija. 
„Dornier 728/928“ – tradicinės konstrukcijos dvimotoris pilnai metalinis žemasparnis monoplanas, skirtas vidutinio intensyvumo regioniniams maršrutams.

„Dornier 728“ sparnas – „Dornier“ sukurtos technologijos TNT (), skirtos „Dornier 228“ orlaivių šeimai, tęsinys. Sparnai komplektuojami su „Super Shark“ tipo lenktais vingletais. „Dornier 728“ buvo pirmasis šios įmonės sukurtas žemasparnis keleivinis orlaivis. Sparnus gamino Ispanijos įmonė „Construcciones Aeronáuticas SA“ (CASA).Lewis, Paul. "728JET production gears up in Germany. „ Flight International, 25 September 2001.

Pirminiame projekte numatytas 3,40 m. keleivių salono plotis būtų eidęs sėdynes montuoti 6 šešias eilėje, „3+3“ konfigūracija, tačiau spaudžiamas „Lufthansos“, „Dornier“ sutiko sumažinti salono skersmenį iki 3,25 m., dėl ko keleivių salone sėdyne stapo įmanoma įrengti tik pagal „2+3“ konfigūraciją. Šis sprendimas sumažino orlaivio svorį tačiau paskatino „Crossair“ atsisakyti savo užsakymo ir pasirinkti „Embraer E70/E90“ orlaivius.Thomalla, V.K. (November 2000). „Full Speed Ahead for Fairchild Dornier 728JET“. Flug Revue. p. 32.

1998 m. rugpjūčio mėn. „Fairchild Dornier“ paskelbė, kad į orlaivius bus montuojami „General Electric“ gaminami varikliai „CF34-8D“ (87% analogiški su CF34-8C1, montuojamiems į „Bombardier CRJ700“ orlaivius). Avionikos tiekėju tapo „Honeywell“, pagalbinių generatorių – „AlliedSignal“, skrydžio valdymo sistemos – „Lucas Aerospace“, važiuoklės – „BFGoodrich“, elektros sistemų – „Hamilton Sundstrand“, hidraulinių sistemų – „Parker Aerospace“.

 Projekto pritaikymas Sukhoi Super Jet 
miniatiūra|Sukhoi SuperJet 100
„Dornier 728“ daugeliu atžvilgių yra panašus į Rusijojenuo 2001 m. kurtą ir 2008 m. pirmam skrydžiui pakilusį  panašaus dydžio keleivinį lėktuvą „Sukhoi SuperJet 100“, nuo 2018 m. pervadintą tiesiog "Superjet 100"Charpentreau, Clement (29 November 2018). "Sukhoi Superjet 100 changes hands... and name". www.aerotime.aero.  (, pradinis projekto pavadinimas - RRJ - Russian Regional Jet).Kingsley-Jones, Max (6 February 2007). "Russian Revolution: The Sukhoi Superjet". Flightglobal. Apie 2003 m. Rusijos verslo spaudoje buvo rašoma, kad naują keleivinį lėktuvą vyriausybės paskelbtam konkursui siekusios pasiūlyti Rusijos įmonės svarstė galimybę dalyvauti „Dornier 728“ projekte. Nepavykus susitarti, tikėtina, kad koncernas „Sukhoi" tiesiog įsigijo „Dornier 728“ brėžinius. Šią hipotezė yra gana populiari, nors ir neigiama Rusijos vadžios ir aviacijos pramonės atstovų.Šios diskusijos sąvadą žr. http://superjet.wikidot.com/wiki:dornier Brėžinių ar kokios nors dokumentacijos pardavimas nėra oficialiai patvirtintas. Kartu į dokumentacijos įsigijimo faktą netiesiogiai nurodo tai, kad iki SSJ-100 sukūrimo „Sukhoi“ buvo išskirtinai karinių ir sportinių orlaivių gamintojas, neturėjęs jokios keleivinių lėktuvų kūrimo patirties. Atskiri autoriai teigia, kad visas „SuperJet 100“ projektas iš esmės buvo dėl bankroto nutraukto „Fairchild-Dornier 728“ menkai perdirbta versija.Nuomonių apžvalga šiuo klausimu: http://superjet.wikidot.com/printer--friendly//wiki:dornier

 Užsakovai 
 Atlantic Coast Airlines
 Bavaria Leasing
 Crossair
 ČSA – Czech Airlines
 GECAS – užsakyta 50 orlaivių, 100 – opcionai
 Lufthansa Cityline
 SolAi

 Planuotos modifikacijos 

 Dornier 528 – variantas su sutrumpintu fiuzeliažu, konkurentas Bombardier CRJ200.
 Dornier 928 – variantas su prailgintu fiuzeliažu, konkurentas Bombardier CRJ900 ir Embraer 190.Hewson, R. (2002). „Fairchild Dornier’s All-New Airliner To Be with Us In Just a Few Weeks“. AviationWeek.com
 Dornier 728 Envoy 7 – korporatyvinis orlaivis su didesniais kuro bakais, ir iki 39,5 t. padidėjusiu maksimaliu kilimo svoriu.“Fairchild Dornier to use Super Shark winglet for Envoy 7. " , Defence Systems Daily, Lewis, Paul. "Envoy 7 will get a hybrid winglet. " Flight International, 29 May 2001.
 Dornier 1128 – dar labiau prailginta modelio „928“ modifikacija, talpinanti iki 120 keleivių.Jeziorski, Andrzej. "Fairchild Dornier gives the go-ahead to 428JET project. " Flight International, 20 May 1998.Lewis, Paul. "Regional revolution. " Flight International, 12 June 2001.
 AEW&C – platforma oro erdvės stebėjimo ir kontrolės lėktuvui su įranga, montuojama į „Grumman E-2 Hawkeye“, kartu su JAV įmone Northrop Grumman pristatyta 2001 m. Kartu nustatytos galimybės šios platformos pagrindu kurti jūrinio patruliavimo lėktuvą ir oro tankerį.Lewis, Paul. "Early warning 728JET is revealed. " Flight International, 12 June 2001.

 Techniniai duomenys 
RodiklisDornier 528Dornier 728Dornier 928Pirmasis skrydis (planas)?2002 m.?Eksploatacijos pradžia (planas)?2004 m.?Ilgis23,10 m27,40 m31,01 mSparnomojis26,26 m27,12 m28,81 mplotas75 m²84,4 m²Vidinis salono skersmuo3,25 mAukštis9,05 m9,97 mSvoristuščio18.992 kg20.900 kg28.530 kgmaksimalus kilimo31.890 kg35.200 kg47.560 kgKeleivių talpa6380110Jėgainė2 turboventiliatoriniai varikliai General Electric CF34-8D3Trauka52,5 kN55,9 kNEnvoy 7: 58,1 kN75,6 kNGreitiskreiserinis828 km/hmaksimalus860 km/hSkrydžio lubos12.497 mSkrydžio nuotolis2.963 km3.300 km3.565 km

 Šaltiniai 

Kategorija:Dornier orlaiviai
Kategorija:Fairchild orlaiviai
Kategorija:Oro laineriai
Kategorija:Siaurafiuzeliažiai lėktuvai
Kategorija:Žemasparniai